A boy wearing a baseball cap seen from behind looks up at a lower-case "d" shaped character with a scrambled appearance. Below, a text box says "Wild MISSINGNO. appeared!"ผู้เล่นเผชิญหน้ากับ MissingNo. ในเกม*โปเกมอนภาคเรด*
**MissingNo.** (อังกฤษ: MissingNo; ญี่ปุ่น: けつばん; โรมาจิ: *Ketsuban*) หรือ **MissingNO** เป็นสายพันธุ์โปเกมอนไม่เป็นทางการพบในวิดีโอเกม*โปเกมอนภาคเรด*และ*บลู* MissingNo. ย่อจาก "*Missing Number*" เกมฟรีกใช้ MissingNo. เป็นชุดคำสั่งจัดการสิ่งผิดปรกติ (exception handler) โปเกมอนตัวนี้จะปรากฏเมื่อเกมพยายามเข้าถึงข้อมูลของสายพันธุ์โปเกมอนที่ไม่มีอยู่จริง เนื่องจากการเขียนโปรแกรมส่วนของเหตุการณ์ในเกมสามเหตุการณ์ ผู้เล่นสามารถพบกับ MissingNo. ได้ผ่านกลิตช์ นินเท็นโดบันทึกข้อมูลโปเกมอนสายพันธุ์นี้ครั้งแรกในนิตยสาร*นินเท็นโดเพาเวอร์*ฉบับเดือนพฤษภาคม พ.ศ. 2542

การเผชิญกับ MissingNo. ทำให้เกิดข้อผิดพลาดทางกราฟิก และเกิดการทำไอเทมลำดับที่หกซ้ำจำนวนมากในเมนูไอเทมของผู้เล่น การทำไอเทมซ้ำนี้ทำให้มีรายงานผ่านคู่มือกลยุทธ์และนิตยสารเกม ไอจีเอ็นมองการปรากฏตัวของ MissingNo. ในเกม*โปเกมอนภาคเรด*และ*บลู*ว่าเป็นหนึ่งในกลิตช์ของวิดีโอเกมที่โด่งดังที่สุด แฟนของเกมพยายามใช้เหตุผลเพื่อกำหนดให้ MissingNo. เป็นฉบับแท้ของเกมอย่างหนึ่ง และนักสังคมวิทยายังศึกษาผลกระทบของ MissingNo. ที่มีต่อผู้เล่นด้วย

ประวัติ
-------

เกมชุด*โปเกมอน*เกิดขึ้นใน พ.ศ. 2539 ในประเทศญี่ปุ่น พัฒนาโดยบริษัทเกมฟรีก และจำหน่ายโดยนินเท็นโด ผู้เล่นรับบทเป็นโปเกมอนเทรนเนอร์ โดยมีเป้าหมายในการจับและฝึกฝนสิ่งมีชีวิตเรียกว่า โปเกมอน ผู้เล่นใช้ความสามารถพิเศษของโปเกมอนต่อสู้กับโปเกมอนตัวอื่น ๆ และความสามารถบางอย่างทำให้ผู้เล่นสามารถสำรวจโลกของเกมได้ในวิธีใหม่ ๆ เช่น การเดินทางถึงที่หมายในทันที

นินเท็นโดเริ่มบันทึกเหตุการณ์ที่ทำให้เกิด MissingNo. ในนิตยสาร*นินเท็นโดเพาเวอร์* ฉบับประจำเดือนพฤษภาคม พ.ศ. 2542 พร้อมคำเตือนว่า "หากพบมัน (แม้ว่าคุณไม่ได้จับมัน) ไฟล์เกมของคุณอาจหายไปหรือทำให้ภาพเกมยุ่งเหยิง" กลิตช์ดังกล่าวเป็นผลพวงมาจากเหตุการณ์หลายเหตุการณ์ต่อเนื่องกัน อย่างแรก ผู้เล่นชมระบบสอนจับโปเกมอน จากนั้นผู้เล่นให้โปเกมอนบิน (Fly) ไปที่เกาะซินนาบาร์ และใช้โปเกมอนที่มีท่าโต้คลื่น (Surf) เดินทางขึ้นลงตามกระแสน้ำที่ชายฝั่งทิศตะวันออกของเกาะจน MissingNo. ปรากฏตัว

คุณลักษณะ
---------

A seal-like creature swimming on a coast. To the left is a town and to the right is water.ชายฝั่งของเกาะซินนาบาร์ องค์ประกอบสำคัญในการเกิดกลิตช์
การเผชิญหน้ากับ MissingNo. เป็นผลมาจากเหตุการณ์การคอมพิวเตอร์ 3 เหตุการณ์ เหตุการณ์แรกคือระบบสุ่มการเผชิญหน้า ในแต่ละบริเวณจะกำหนดค่าให้กับโปเกมอนในบัฟเฟอร์ข้อมูล ซึ่งตัวเกมจะเข้าถึงข้อมูลในบัฟเฟอร์เพื่อให้ผู้เล่นพบกับโปเกมอนป่า แต่อย่างไรก็ตาม ค่าดังกล่าวนี้ไม่ได้กำหนดไว้ในบัฟเฟอร์ ในบริเวณเกาะซินนาบาร์และเกาะซีโฟม เกมจึงนำข้อมูลจากบริเวณที่แวะล่าสุดมาใช้แทน ปัจจัยที่สองคือในระบบสอนการเล่น ซึ่งจะเก็บชื่อของผู้เล่นไว้ในบัฟเฟอร์ชั่วคราว เป็นเหตุให้เกมเข้าถึงเลขฐานสิบหกของชื่อผู้เล่นเพื่อให้ผู้เล่นพบกับโปเกมอนในเกาะซินนาบาร์และเกาะซีโฟม ปัจจัยที่สามคือระบบการจัดการข้อผิดพลาดของเกม ถ้าเกมเลือกค่าของโปเกมอนที่ไม่มีจริงจากบัฟเฟอร์ข้อมูล ซับรูทีนจะทำงาน ทำให้โปเกมอนชื่อ MissingNo. (ย่อจาก Missing Number) ปรากฏตัว

เช่นเดียวกับโปเกมอนป่าตัวอื่น ๆ ผู้เล่นสามารถหนี ต่อสู้ หรือจับ MissingNo. ได้ หลังจากเผชิญหน้ากับ MissingNo. จำนวนของไอเทมลำดับที่หกในเมนูไอเทมของผู้เล่นจะเพิ่มจำนวนขึ้น และหอเกียรติยศโปเกมอนจะกลายเป็นกลิตช์อย่างถาวร อาจเกิดกลิตช์ด้านกราฟิกชั่วคราว แต่สามารถลบออกได้โดยเข้าชมหน้าสถิติของโปเกมอนตัวอื่น หรือเริ่มคอนโซลใหม่ MissingNo. ที่จับมาได้ จะเป็นโปเกมอนที่สมบูรณ์แบบ และมีดัชนีโปเกมอนหมายเลข 000 MissingNo. ทุกตัวจะมีความสามารถพิเศษ รูปแบบ ค่าสถิติ และเสียงร้องของตนเอง โปเกมอนดังกล่าวมักปรากฏเป็นรูปตัว "d" ที่ดูยุ่งเหยิง แต่ค่าในการเผชิญหน้าค่าหนึ่ง ๆ ทำให้สไปรต์ของมันปรากฏเป็นหนึ่งในสามสไปรต์ที่โปเกมอนอื่นไม่ได้ใช้

ปฏิกิริยาและการตอบรับ
---------------------

แม้ว่า MissingNo. จะปรากฏในเกมไม่กี่เกมในเกมชุดโปเกมอน แต่มันมีผลกระทบอย่างมีนัยสำคัญ นินเท็นโด เรียกมันว่า "ความพลิกผันทางโปรแกรมมิง" (programming quirk) เตือนไม่ให้เผชิญหน้ากับมัน อ้างว่าผู้เล่นอาจต้องเริ่มเกมใหม่ตั้งแต่ต้นเพื่อลบกลิตช์เกี่ยวกับภาพดังกล่าวออก แม้ว่านินเท็นโดเตือนเช่นนั้น ในนิตยสารและคู่มือเกมหลายฉบับได้พิมพ์วิธีการเผชิญหน้ากับ MissingNo. เนื่องจากมีผลการตอบรับดี ผู้เล่นจำนวนหนึ่งพยายามขาย "เคล็ดลับ" การจับ MissingNo. ในราคาสูงถึง 200 ดอลลาร์ แม้ว่าไม่ได้เป็นส่วนที่เกมตั้งใจให้มี ไอจีเอ็นใส่ MissingNo. ในรายชื่อไข่อีสเตอร์ในวิดีโอเกมยอดเยี่ยม โดยอ้างถึงประโยชน์ในการทำซ้ำไอเทมหายาก ไอจีเอ็นกล่าวในบทความบทความหนึ่งว่า "มันบอกบางอย่างเกี่ยวกับแฟนโปเกมอน ว่าพวกเขานำสิ่งที่เป็นกลิตช์ทำลายเกมมาใช้เป็นทางลัดในการเพิ่มเลเวลให้โปเกมอนของพวกเขา" และต่อมาเรียกมันว่ากลิตช์ "ที่ไม่อาจลืมได้" ที่ช่วยดันเกมให้เป็น "ซูเปอร์ดาราเกม" (gaming super stardom)

ปฏิกิริยาของผู้เล่นที่มีต่อ MissingNo. กลายเป็นหัวข้อในการศึกษาทางสังคมวิทยาหลายเรื่อง นักสังคมวิทยา วิลเลียม ซิมส์ เบนบริดจ์ กล่าวว่า เกมฟรีกสร้าง "หนึ่งในกลิตช์ที่มีเป็นที่นิยมที่สุดในประวัติศาสตร์เกม" และกล่าวถึงการที่ผู้เล่นนำไปใช้อย่างสร้างสรรค์ ในหนังสือเรื่อง *Pikachu's Global Adventure: The Rise and Fall of Pokémon* ศาสตราจารย์ด้านครุศาสตร์ จูเลียน เซฟตัน-กรีน สังเกตในการวิจัยจากปฏิกิริยาของลูกชายของเขาที่มีต่อการใช้ MissingNo. ในฐานะ "การโกง" โดยทัศนคติของลูกที่มีต่อเกมเปลี่ยนไปอย่างมาก และเสริมว่า การมีกลิตช์ดังกล่าวทลายภาพลวงตาของเกมที่มองว่าเป็นโลกปิดและเตือนใจพวกเขาว่า "โดยแท้แล้ว มันก็คือโปรแกรมคอมพิวเตอร์" หนังสือเรื่อง *Playing with Videogames* เล่าเกี่ยวกับการศึกษา MissingNo. เชิงลึก โดยมีรายละเอียดเกี่ยวกับความอยากรู้อยากเห็นของเด็กเมื่อเผชิญหน้ากับมัน หนังสือบรรยายจุดประสงค์ของผู้เล่นแต่ละคนเพื่อเปรียบเทียบ และเพื่อประเมินและวิจารณ์การพบเจอของแต่ละคน หนังสือกล่าวอีกว่า จากความพยายามกำหนดฉบับแท้ให้กับ MissingNo. ผ่านแฟนอาร์ตและแฟนฟิกชัน ชุมชนโปเกมอนยกย่องข้อบกพร่องของเกมและพยายามประทับตนในฉบับแท้ของเกม นักเขียนบรรยายสถานการณ์เหล่านี้ว่าเป็นเอกลักษณ์ และเรียกความนิยมดังกล่าวว่าเป็นกรณีประหลาด

อ้างอิง
-------

1. 1 2  Nintendo. "Customer Service — Specific GamePak Troubleshooting". คลังข้อมูลเก่าเก็บจากแหล่งเดิมเมื่อ 2008-01-27. สืบค้นเมื่อ 2009-06-07.
2. 1 2  Bainbridge, William Sims; Wilma Alice Bainbridge (July 2007). "Creative Uses of Software Errors: Glitches and Cheats". *Social Science Computer Review*. SAGE Publications. **25**: 61. doi:10.1177/0894439306289510.
3. ↑  Game Freak (1998-09-30). **Pokémon Red* and *Blue*, Instruction manual*. Nintendo. pp. 6–7.
4. ↑  Game Freak (1998-09-30). **Pokémon Red* and *Blue*, Instruction manual*. Nintendo. p. 11.
5. ↑  Game Freak (September 30, 1998). **Pokémon Red* and *Blue**. Nintendo. HM02 is FLY. It will take you back to any town.
6. 1 2 3  Staff (May 1999). "Pokechat". *Nintendo Power*. **120**: 101.
7. 1 2 3  DeVries, Jack (2008-11-24). "Pokemon Report: OMG Hacks". *IGN*. IGN Entertainment. เก็บจากแหล่งเดิมเมื่อ 2010-02-06. สืบค้นเมื่อ 2009-06-07.
8. 1 2 3 4  Loe, Casey (1999). *Pokémon Perfect Guide Includes Red-Yellow-Blue*. Versus Books. p. 125. ISBN 1-930206-15-1.
9. 1 2 3  Schlesinger, Hank (2001). *Pokémon Future: The Unauthorized Guide*. St. Martin's Paperbacks. pp. 184–188. ISBN 0-312-97758-1.
10. 1 2  Newman, James (2008). *Playing with Videogames*. Taylor & Francis. p. 119. ISBN 0-415-38523-7.
11. ↑  Staff (Summer–Fall 1999). "Top 50 Games". *Pocket Games* (1): 96.
12. ↑  "Guides: Pokemon Blue and Red". *IGN*. IGN Entertainment. คลังข้อมูลเก่าเก็บจากแหล่งเดิมเมื่อ 2007-12-05. สืบค้นเมื่อ 2009-06-08.
13. ↑  Sweetman, Kim (1999-12-28). "The latest Pokemon trend: if you can't beat 'em, cheat". *The Daily Telegraph*. p. 11.
14. ↑  Staff (April 9, 2009). "Gaming's Top 10 Easter Eggs". *IGN*. IGN Entertainment. p. 2. คลังข้อมูลเก่าเก็บจากแหล่งเดิมเมื่อ June 5, 2010. สืบค้นเมื่อ June 7, 2009.
15. ↑  Drake, Audrey (2011-01-10). "The Evolution of Pokémon". *IGN*. IGN Entertainment. เก็บจากแหล่งเดิมเมื่อ 2011-01-12. สืบค้นเมื่อ 2011-01-12.
16. ↑  Sefton-Green, Julian (2004). "Initiation Rites: A Small Boy in a Poké-World". ใน Tobin, Joseph Jay (บ.ก.). *Pikachu's Global Adventure: The Rise and Fall of Pokémon*. Duke University Press. pp. 147, 160. ISBN 0-8223-3287-6.
17. ↑  Newman, James (2008). *Playing with Videogames*. Taylor & Francis. pp. 117–118. ISBN 0-415-38523-7.
18. ↑  Newman, James (2008). *Playing with Videogames*. Taylor & Francis. p. 118. ISBN 0-415-38523-7.

| * ด
* ค
* ก
สายพันธุ์โปเกมอน |
| --- |
| รุ่นที่ 1 | 
* ฟุชิงิดาเนะ
* ฟุชิงิโซ
* ฟุชิงิบานะ
* ฮิโตคาเงะ
* ลิซาร์โดะ
* ลิซาร์ดอน
* เซนิกาเมะ
* คาเมล
* คาเม็กซ์
* อาร์บ็อก
* พิคาชู
* พูริน
* เนียส
* โคดัก
* โกสท์
* เก็งก้า
* มาตาโดกัซ
* บาร์เรียด
* รูจูลา
* คอยคิง
* เกียราดอส
* ลาพลาซ
* อีวุย
* คาบิกอน
* มิวทู
* มิว
* MissingNo. (glitch)

 | The official Pokémon series logo |
| รุ่นที่ 2 | 
* พิชู
* โทเงปี
* อันโนน
* โซนานส์
* ลูเกีย
* เซเลบี

 |
| รุ่นที่ 3 | 
* คิโมริ
* โดคุเคล
* ซาโบเนีย
* ฮาบูเนค
* ชิรีน

 |
| รุ่นที่ 4 | 
* ฮิโคซารุ
* มาเนเน
* ลูคาริโอ
* มัสคิปปา
* เมกกะยันมะ
* กิราติน่า
* อาร์เซอุส

 |
| รุ่นที่ 5 | 

 |
| รุ่นที่ 6 | 
* เก็คโคกะ

 |
| รุ่นที่ 7 | 
* อาชิมาริ
* มิมิคคิว

 |
| รุ่นที่ 8 | 
* วูลู

 |
| รุ่นที่ 9 | 

 |
| 
* หมวดหมู่ หมวดหมู่

 |